In tełecomunicasion e inzegnaria ełètrega el cavo sotomarin el ze un cavo costruio e pozà inte el fondo del mare, de un lago o un fiume , doparà par trasportare informasion su na trata o dorsałe de ła rete de trasporto dati o sanò enerzia ełètrega inte ła rete de trasmision ełètrega intrà łe du sponde. Ghe ze de consevensa du categorie de cavi sotomarini: cavo sotomarin par łe tełecomunicasion cavo sotomarin par trasporto de enerzia. El primo cavo pozà ła zera destinà al trasporto del segnałe del tełègrafo Morse. De sevente i zera stai pozai cavi par ła tełefonia e el tràfego de dati dizitałi . Ła mejorizasion de ła tecnołozia ła permete de erlevar senpre pì ła cuantità de dati o el nùmaro de comunicasion tełefòneghe veicułae. Atualmente na densa rete de cavi sotomarini ła liga tuti i continenti a parte l'Antartide, che de consevensa el rezulta èsar ligà solché par via de satèłiti. Se bè che ghe fuse l'avegnensa dei satèłiti artifisałi che i połe far da ponti ràdio satełitari intrà i continenti, i cavi sotomarini i ze oncora largamente doparai par du motivasion in particułar. Un satèłite zeostasionàrio el ga da vegner ponesto in òrbita a na altesa da ła superfise terestre de 36 000 km e de consevensa na onda ràdio ła ga da far 72 000 km totałi, rivando a ver na latensa tanto superiore intrà ła fin de ła comunicasion e el scumìsio de ła resposta de l'interlocutor in cuestion.